CELEX: 62015TN0221
Language: fi
Date: 2015-05-05 00:00:00
Title: Asia T-221/15: Kanne 5.5.2015 – Arbuzov v. neuvosto

24.8.2015   
            
            
               FI
            
            
               Euroopan unionin virallinen lehti
            
            
               C 279/36
            
         Kanne 5.5.2015 – Arbuzov v. neuvosto
   (Asia T-221/15)
   (2015/C 279/44)
   Oikeudenkäyntikieli: tšekki
   
      Asianosaiset
   
   
      Kantaja: Sergej Arbuzov (Kiev, Ukraina) (edustaja: asianajaja M. Machytková)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun neuvoston päätöksen 2014/119/YUTP muuttamisesta 5.3.2015 annetun neuvoston päätöksen (YUTP) sekä Ukrainan tilanteen johdosta tiettyihin henkilöihin, yhteisöihin ja elimiin kohdistettavista rajoittavista toimenpiteistä annetun asetuksen (EU) N:o 208/2014 täytäntöönpanosta 5.3.2015 annetun neuvoston täytäntöönpanoasetuksen (EU) N:o 2015/357 siltä osin kuin ne koskevat kantajaa
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vetoaa kanteensa tueksi kahteen kanneperusteeseen.
   
               1)
            
            
               Ensimmäinen kanneperuste, jonka mukaan oikeutta hyvään hallintoon on loukattu.
               
                           —
                        
                        
                           Kantaja väittää tältä osin, että Euroopan unionin perusoikeuskirjan (jäljempänä perusoikeuskirja) 41 artiklan 1 kohdassa ja 2 kohdan a ja c alakohdassa vahvistettua oikeutta hyvään hallintoon on loukattu, koska vastaaja ei kantajan mukaan tutkinut kaikkia kantajan asiaan liittyviä merkityksellisiä tosiseikkoja yksityiskohtaisesti ja puolueettomasti.
                        
                     
         
               2)
            
            
               Toinen kanneperuste, jonka mukaan omaisuudensuojaa on loukattu.
               
                           —
                        
                        
                           Kantaja väittää tältä osin, että perusoikeuskirjan 17 artiklan 1 kohdassa ja ihmisoikeuksien ja perusvapauksien suojaamiseksi tehdyn yleissopimuksen ensimmäisen lisäpöytäkirjan 1 artiklassa vahvistettua omaisuudensuojaa on loukattu, koska sen johdosta, että oikeutta hyvään hallintoon loukattiin, riidanalaiset toimet, joilla rajoitetaan kantajan omaisuudensuojaa, annettiin ilman oikeudellisia perusteita ja vastoin perusoikeuskirjan 52 artiklan 1 kohdassa vahvistettuja edellytyksiä.